תקרית הסטירה של ויל סמית'–כריס רוק

תקרית הסטירה של ויל סמית'–כריס רוק הייתה סטירת לחי אשר קרתה במהלך טקס פרסי אוסקר ה-94 ב-27 במרץ 2022. במהלך הטקס המנחה כריס רוק התבדח בעניין ראשה המגולח של ג'יידה פינקט סמית', בזמן שהיא ובעלה ויל סמית' נכחו בקהל. בעקבות זאת עלה סמית' לבמת האולם וסטר לרוק לעיני הצופים באולם ובשידור. התקרית קיבלה יחס בינלאומי והפכה לתופעת אינטרנט.

התקרית 
רוק הכריז על המועמדים לסרט התיעודי הטוב ביותר בטקס האוסקר ה-94, ושם ביצע מונולוג קומדי קצר שבעיקרו נקרא מהתסריט טלפרומפטר. רוק התבדח על בני הזוג חוויאר בארדם ופנלופה קרוז, שניהם זוכי אוסקר בטקסים הקודמים, והיו מועמדים בקטגוריות דומות בטקס הנוכחי. לאחר מכן רוק התבדח בבדיחה שערבה את פינקט סמית', אשר ישבה בקדמת הבמה עם בעלה ויל סמית'. בבדיחה השווה רוק את ראשה המגולח למראה הדרמטי של דמי מור בסרט ג'י איי ג'יין. סמית' עלה לבמה, סטר לרוק, ואז הסתובב וחזר אל מושבו. מהמושב סמית צעק על רוק שלא יזכיר את שמה של אשתו, תוך שימוש בניבולי פה. במדינות רבות המילים הגסות של סמית' צונזרו על ידי השתקת אודיו במהלך השידור החי.

בעקבותיה 
התקרית זכתה לפרסום רב ורשות התקשורת הפדרלית, המסדירה את השידור בארצות הברית, קיבלה 66 תלונות על התקרית. רוק סירב להצעת משטרת לוס אנג'לס להגיש תלונה על האירוע הפלילי.

התקרית הפכה לתופעת רשת וכן הגיבו לה ידוענים שונים, בעיקר באופן שלילי בשל האלימות שהפעיל סמית'.

סמית' פרסם התנצלות רשמית ברשתות החברתיות התייחס להתנהגותו שלו כ"בלתי מקובלת" ו"בלתי נסלחת".

ב-1 באפריל הגיש סמית' את התפטרותו מהאקדמיה האמריקאית לקולנוע. ב-8 באפריל הודיעה האקדמיה האמריקאית לקולנוע לסמית' כי יורחק מטקס פרסי אוסקר למשך עשר שנים.

הערות שוליים 

פרס אוסקר
2022 בארצות הברית
תופעות אינטרנט
אלימות
שערוריות בידור
ארצות הברית: שערוריות